วัดโตนดเตี้ย

วัดโตนดเตี้ย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอุทัย อำเภออุทัย จังหวัดพระนครศรีอยุธยา เจ้าอาวาสองค์ปัจจุบันนามว่า พระครูเกษมพัฒนากรณ์

วัดโตนดเตี้ยตั้งชื่อตามหมู่บ้านที่มีต้นตาลโตนดอยู่จำนวนมากในชุมชนริมคลองช่องสะเดา ซึ่งเป็นชุมชนโบราณในสมัยกรุงศรีอยุธยา จากพงศาวดารระบุว่าเป็นเส้นทางที่สมเด็จพระเจ้าตากสินทรงใช้เป็นเส้นทางตีฝ่าวงล้อมออกจากข้าศึกเมื่อตอนเสียกรุงครั้งที่ 2 วัดได้สร้างมาตั้งแต่สมัยกรุงศรีอยุธยา แต่สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2425 ได้รับพระราชทานวิสุงคามสีมาเมื่อวันที่ 1 ตุลาคม พ.ศ. 2527

วัดมีวิหารเก่าที่สร้างมาตั้งแต่สมัยกรุงศรีอยุธยา และเป็นที่ประดิษฐาน "หลวงพ่อใหญ่" พระพุทธรูปปูนปั้นปางมารวิชัย หน้าตักกว้าง 180 เซนติเมตร เมื่อ พ.ศ. 2550–2552 สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา มีพระดำริให้มีการบูรณะปฏิสังขรณ์วิหาร และดำเนินการขุดค้นทางโบราณคดี โดยหลักฐานที่พบ ได้แก่ ฐานอุโบสถเดิม ชิ้นส่วนพระพุทธรูปสำริดชิ้นส่วนสถาปัตยกรรม และชิ้นส่วนภาชนะดินเผา เป็นต้น

อ้างอิง

โตนดเตี้ย